अहिले चाँदीकै मात्र आउटलेट पनि खुल्न थालेका छन् । कुनै समयमा सुनको सहायक मानिने चाँदीका सामग्री सुन पसलकै कुनै कुनामा हुन्थे तर अहिले यसका आफ्नै आउटलेट छन् जहाँ केवल चाँदीका सामग्री बिक्री हुन्छन् । त्यहाँ चाँदीका गहना, सजावटी सामान, उपहार, पूजा तथा विवाहका लागि सम्पूर्ण सामग्री खरिद गर्न सकिन्छ । चाँदीका यस्ता शोरुममा ग्राहकहरूले आफूलाई चाहिएका सामान छानी-छानी सजिलै किन्न सक्छन् ।
